Flavell Te Ururoa: State Sector and Public Finance Reform Bill — In CommitteeText is incorporated into the Bound VolumeFlavell Te Ururoa: State Sector and Public Finance Reform Bill — In Committee[Sitting date: 02 July 2013. Volume:691;Page:11624. Text is incorporated into the Bound Volume.]TE URUROA FLAVELL (Māori Party—Waiariki):Tēnā koe te Tiamana.The CHAIRPERSON (H V Ross Robertson): Tēnā koe.TE URUROA FLAVELL: Tēnā koe. I te mea ko tēnei Te Wiki o Te Reo Māori me tuku au i taku kōrero i roto i te reo o ngā mātua o ngā tūpuna ki a tātau i tēnei pō kia whai wāhi au ki te kōrero ki taku kupu whakahōunga ka mutu kia taea ai te whakamārama ake i te āhuatanga o tāku kupu whakahōunga.Āpōpō e eke ai ki te tuawhā o tēnei marama i te tau 1868 i eke mai ngā mema Pāremata e whā ki roto i ngā pakitara o tēnei Whare. Nō reira me whakanui tātau i te ekenga mai o ngā Māori tuatahi ki roto i tēnei Whare āpōpō.He aha i haramai ai rātau ki konei? Te tikanga ia kia whai wāhi Te Reo Māori i roto i ngā nekeneke o te Whare Pāremata ka mutu e ai ki tā tētahi o aua mema e ai ki tā Tāreha Te Moananui te mema Pāremata me kī ki taku mōhio mō Te Tai Rāwhiti nāna tonu te Kāwanatanga i āki ki te hanga i ētahi ture pai mō te Māori me Te Ao Pākehā. Koinā tāna whakahōu i te wā i eke mai ia ki roto i te Whare Pāremata. Arā anō a Hone Paratene Tamanuiārangi mō Te Tai Tonga. A Takarangi Mete-Kīngi Te Rangipaetahi o Te Tai Hauāuru ka mutu ko Tāreha Te Moananui o Te Tai Rāwhiti ko Frederick Russell nō roto o Te Tai Tokerau. Koirā rātau ngā mema. Nā rātau te kī me hanga te Kāwanatanga i ētahi ture pai mō Te Ao Pākehā mō Te Ao Māori mō tātau katoa. Nō reira anei tātau e 145 tau i muri mai e pēnei anō te āhuatanga o ngā mahi kei mua i a tātau. Nō reira ā kāti.Koinei au e whakaara ake i taku kupu whakahōunga ki roto i te Whare Pāremata i te mea e kore te Pāti Māori e tautoko i tēnei pire i tōna hanga i tēnei wā. Nāku nā te Pāti Māori tonu i kōkiri tētahi kupu whakahōunga ki te whakaara ake i tētahi tikanga kua roa e kōreroia ana e mātau arā kia whai wāhi Te Tiriti o Waitangi i roto i ngā nekeneke o te Whare Pāremata. He aha te take kua huri atu ki Te Tiriti o Waitangi? I te mea nā Te Tiriti o Waitangi i whai wāhi te Kāwanatanga ki konei ki Aotearoa nei. Ka mutu i roto i Te Tiriti o Waitangi ā-Pākehā nei ko te kupu “Kāwanatanga”. He aha te tikanga o tērā ki tēnei pire? Ā ko ngā tari o te Kāwanatanga te whakatinanatanga o te kupu “Kāwanatanga”. Mā reira ka whai wāhi ahau ki te kōrero mō te whānuitanga o Te Tiriti o Waitangi i roto i tēnei pire.E te Tiamana nāku tonu tētahi kupu i whakatakoto ki mua i te Whare Pāremata me taku whakamārama ki a koe i tuhi reta mātau ki te Minita mō tēnei o ngā kaupapa ki te Hōnore Tākuta Jonathan Coleman ki te kī atu me whai wāhi tētahi kupu kōrero mō Te Tiriti o Waitangi ki roto i tēnei pire ēngari kāre i aro mai. Hāunga kei konei te Whare Pāremata. Ka riro mā tātau tērā e whakatika. Kia pēnei tonu taku kōrero ki a koe kāore tētahi kupu mō Te Tiriti o Waitangi i roto i tēnei pire. Ko tā mātau ko te kī atu kei te hē rawa atu tērā. Mēnā ka whai wāhi tētahi rārangi kōrero mō Te Tiriti o Waitangi i roto i tēnei pire ko te tino pūtake o tā mātau āki i tēnei take ko te kī atu ki ngā tumuaki ki ngā kaihautū o ngā tari Kāwanatanga kia tuhia ki roto i wā rātau kupu whāinga ngā tāhūhū kōrero o tēnā tari o tēnā tari o tēnā tari o te Kāwanatanga i ō rātau ake hiahia ō rātau tūmanako ka mutu wā rātau whakatau mō ngā painga ka pā mai ki te iwi Māori ka mutu ko te hunga manene ka eke mai ki Aotearoa nei. Mā reira pea ka kitea mai ai he painga.I ngā tau kua hipa ake kua rongo nei tātau i ngā rārangi kōrero e hia kē nei e mea ana kai raro Te Ao Māori e putu ana ā-mātauranga ā-hauora ā-whare karukaru nei. Kei reira tonu Te Ao Māori i ngā whare herehere nei. Mēnā ka taea e tātau te tuku i tētahi kupu kōrero mō Te Tiriti o Waitangi i roto i ngā kupu whāinga mēnā ka taea e tātau tekī atu ki ngā tumuaki o ngā tari o te Kāwanatanga me whakarite rātau i ētahi rārangi kōrero e hāngai tonu ana ki ngā hiahia o Te Ao Māori mā reira pea ka kitea mai ai he painga.Nō reira kei roto i tēnei pire ko tā mātau kua kī atu ko te State Sector Act Crown Entities Act Public Finance Act me whakarite i tētahi kupu ki a rātau ki te kī atu me whai i tēnei kaupapa. Mā reira ka taea e tātau te whakamātautau i a rātau ka tahi mēnā āe rānei i eke ki tā rātau i kōrero ai i whakatakoto ai i tuhi ai kāre rānei. Ki te kore a panaia panaia. Kāre wā rātau take. Ēngari i tēnei wā kāre tētahi paku whakaritenga e pērā ana i roto i ngā nekeneke o ngā tari o te Kāwanatanga. Nō reira ko tā mātau i roto i tēnei rārangi i tēnei wāhanga o te pire he kupu kōrero mō te rara e 5 e āki ana i ngā tari o te Kāwanatanga kia pēnei tonu kia āmine atu ki Te Tiriti o Waitangi ka tahi. Ka rua ka whai wāhi anō hoki i roto i wētahi atu o ngā wāhanga o te pire.Nō reira waiho ake tērā ki reira. Kotahi pea e rua pea ngā wā ka tū ake au ki te whakamārama i ngā hiahia o te Pāti Māori. Koinei te tino pūtake o tēnei pire ahakoa poto inā kē te nui o ōna toronga inā kē te nui o ōna whāinga inā kē te nui o ōna painga mēnā ka whakaaetia mai e tēnei Komiti tāku kupu whakahōunga. Kei reira tonu kei te rara e 162 he wāhi anō rā kai roto i tētahi wāhanga anō o te pire e kī ana anei tētahi huarahi. Me whakatuwhera i te kuaha o te Kāwanatanga kia whai wāhi ki te tohutohu anō hoki i ngā tari o te Kāwanatanga ki te whaiwhai haere i ētahi painga i tua atu o ngā mea e kitea nei e tātau i tēnei wā mō te iwi Māori ā ka mutu mō ngā momo iwi katoa e noho mai nei i Aotearoa nei. Nō reira me titiro tātau ki tērā 162. Ko tērā wāhanga tērā.Ka mutu ehara i te mea he nui ngā mea i tua atu o tērā ēngari mā tēnei kaupapa ka whai wāhi tētahi akiakinga o te Kāhui Tikanga Tangata. I roto i wāna kōrero i ngā tau kua hipa ake nānā tonu te kōrero ki te āta titiro ki te āhuatanga o te nohotahitanga o Te Ao Pākehā me Te Ao Māori ka mutu me āta rangahau me āta arotake i ngā ture o roto i ngā whiriwhiringa o tēnei motu kia whai wāhi ngā tikanga ngā ahurea o Te Ao Māori i roto i ēnei āhuatanga katoa ēngari mō tēnei pire kāre mātau te Pāti Māori i te tino kite i tērā. Koinei mātau e whakatakoto nei i tēnei kaupapa i tēnei kōrero ki mua i te aroaro o tēnei Whare Pāremata. Te tūmanako ia anā ka āmine mai ka tautoko mai tēnei Komiti i tēnei kupu whakahōunga ki mua ia i te Komiti anā mā reira pea ka eke ki te taumata e wawatatia ana e mātau o te Pāti Māori. Nō reira tēnā koe kia ora tātau.[Thank you. As this is Māori Language Week I will deliver my speech tonight in the language of my ancestors so that I can speak to my Supplementary Order Paper and furthermore explain aspects of it. Tomorrow reaches the fourth of this month when on this day in 1868 four members of Parliament entered the walls of this House. So we must celebrate the arrival of the first Māori members into this House tomorrow.Why did they come here? It was to ensure that the Māori language was involved in House procedures. Eventually and according to my understanding one of those members—namely Tāreha Te Moananui member for the East Coast—urged the Government to create appropriate legislation for Māori and non-Māori people. That was the change he advocated at the time he came into Parliament House. There was Hone Paratene Tamanuiārangi of the south Takarangi Mete-Kīngi Te Rangipaetahi of the west Tāreha Te Moananui of course of the East Coast and Frederick Russell of the north. Those were the members. They were the four who urged Government to make good legislation for Europeans Māori and all of us. And so here we are 145 years on and still addressing matters similar in nature in the business before us.Hence this Supplementary Order Paper of mine which I am raising in the House because the Māori Party will not support this bill as it stands at the moment. We the Māori Party drafted a Supplementary Order Paper to include the Treaty of Waitangi in Parliament procedures which we have advocated for a long time. Why turn to the Treaty of Waitangi? It was the Treaty of Waitangi that gave the Government a place here in New Zealand. Furthermore “Government” is referred to in the English versionof the Treaty of Waitangi. In terms of this bill what does that mean? Government departments are the manifestation of the word “Government”. That is the avenue that enables me to speak about the broad implications of the Treaty of Waitangi in this bill.Mr Chairman I raised a point of order before Parliament and explained to you that we wrote to the Minister the Hon Dr Jonathan Coleman to implore him to include a reference to the Treaty of Waitangi in this bill but he chose to ignore it. Nevertheless Parliament is here. We can rectify that. There is no reference at all to the Treaty of Waitangi in this bill. Our assertion is that it is a major oversight. If there was a statement about the Treaty of Waitangi in this bill then our main thrust in this matter would be to urge chief executives and general managers of Government departments to write their aspirations and hopes into the aims and mission statements for each Government department and furthermore their conclusions about the benefits that will accrue to the Māori people and subsequently migrants that settle here in New Zealand. Gains may be seen through that process.Over the past years we have repeatedly heard statements made that in terms of education health and housing Māori are in an abysmal state. As far as the rate of imprisonment for Māori is concerned the situation is the same there. If we can make a statement about the Treaty of Waitangi in the objectives say to the heads of the Government departments to consider making statements that relate specifically to the aspirations of the Māori people then gains may be seen.So in terms of this bill we advocate that in the State Sector Act the Crown Entities Act and the Public Finance Act we should consider a statement directing Government departments to follow this policy. In the first instance this would enable us to evaluate them and to determine whether they achieved what they stated set down and wrote or whether they did not. If they do not achieve then sack them get rid of them. They are no good. But at this point in time there is not a single mechanism like that in the workings of Government departments. So for this part of the bill our Supplementary Order Paper for clause 5 urges Government departments to follow this and agree to the Treaty of Waitangi in the first instance. Secondly we urge that it be included in other parts of the bill.So I leave that there. I will take another call or two later to explain what the Māori Party hopes to achieve. This is the real gist of this bill and although it is a short one the implications aims and benefits of my Supplementary Order Paper if agreed to by this Committee will be huge. There is another place that is still there in the bill in clause 162 which states that here is another way. We need to open the door of Government to find an opportunity to direct Government departments to follow up other benefits beyond those we see Māori getting at the moment and subsequently all kinds of people living here in New Zealand are getting. And so we should consider clause 162. So that is that part.Furthermore there is not much else but this Supplementary Order Paper will give traction to some of the urgings of the Human Rights Commission. In his addresses in past years he has stated that we must examine the situation relating to how Māori and Europeans live with each other and how laws of negotiations in this country need to be researched and evaluated thoroughly so that Māori customs and culture are taken into account in all these situations. But as far as this bill is concerned we the Māori Party do not really see that. This is why we are placing this Supplementary Order Paper and making this address before this Parliament. The fervent desire is that this Committee agree and support this Supplementary Order Paper before it. Perhaps it might reach the level of desire that the Māori Party is striving for. So thank you and salutations to us collectively .]